**Уруок**: саха тыла

**Кылаас:** 4

**Учуутал:** Захарова Августа Михайловна

**Уруок темата:** Туохтуур өйдөбүлэ.

**Сыала- соруга:** Туохтуур өйдөбүлүн чиҥэтии

**Үөрэтэр сыала:** туохтуур сана чааhын туhунан билиини чиҥэтии, үөрэнээччи бэйэтин билиитин-көрүүтүн, өйүн-санаатын таһымын билэригэр көмө

**Сайыннарар сыала:** толкуйдуур, толлугаһа суох санарар-инэрэр дьоҕуру сайыннарыы, тыл саппааhын байытыы, тылы-өhү сытыылааhын

**Иитэр сыала**: бэйэ санаатын этии, атын дьон санатын истии, эйэлээхтик биир санаанан үлэлээһин, ааҕыыга интириэһи тардыы

**Туһаныллар ньыма:** оонньуу технологията

**Туттуллар тэрил:** презентация, үлэлиир тэтэрээт, карточкалар, тест

**Уруок хаамыыта:**
**Тэрээһин чаас** (эмоциональнай настрой) *(слайд)*

Үтүө күнүнэн, күндү оҕолор!

Чуораан тыаhа чугдаарда,

Уруокпутун са5алыыбыт.

Бэйэ-бэйэҕэ мичээрдэһэн

Ситиһиини баҕарыаҕыҥ…

2. **Көҕүлээһин** (мотивация)

**Билигин тэтэрээппитин арыйдыбыт уонна чыыһылабытын суруйабыт.**

***Буочары тупсарар үлэ ыытабыт.***

 Мин тыллары ааттаталыам, онтон эһиги кыраһыабайдык суруйуҥ: таба, улар, оонньуур, хайа, тугут, уйа, улуйар, роза. Ханнык тыл уратыный? Тоҕо? Аны билигин тыллар маҥнайгы буукубаларын аннынан тардыҥ уонна холбоон аа5ыҥ, ханнык тыл таҕыста?

**Туохтуур диэн сана чааһа таҕыста.** (Слайд)

 Ол аата бүгүҥҥү уруокпут **сыала-соруга** туох эбитий?(туохтуур туhунан билиибитин чиҥэтиэхпит) *(слайд).* ***Онтон уруокпутугар*** *өссө биһиэхэ кимнээх,* ***туохтар ыалдыттыылларын*** *слайданы болҕойон көрөн этиҥ эрэ.*

**Урут барбыттарын чуолкайдааһын.** Туохтуур туһунан тугу биллигит?..

3. Бастатан туран, билиибитин-көрүүбүтүн тест эбэтэр сахалыы эттэххэ **тургутук нөҥүө** бэрэбиэркэлиэхпит.

Сөптөөх эппиэти бул.

**Туохтуур (тест)**

*1.Туохтуур предмет ……көрдөрөр*

А) аатын

Б) бэлиэтин

В) тугу гынарын

*2.Туохтуур ыйытыылара*

А) тугу гын? Хайаа?

Б) ким? Туох?

В) хайдах? Ханнык?

*3.Туохтууру бул*

А) балыксыт

Б) сана

В) утуйар

*4.Туохтуур төрүт олоҕун бул*

А) кэлбит

Б) тур

В) сууйар

*5. Пааралаһар туохтуурдары холбоо*

1. кыайар -                а) көрүлүүр

2. оонньуур -            б) хотор

3. ыллыыр -              в) көтөр

4. үөрэр -                 г) туойар

*6. Туохтуур хас бириэмэлээҕий (кэмнээҕий)?*

А) 2

Б) 5

В) 3

**4. Таал-Таал сорудаҕа**. Туохтуур бириэмэлэрин быһаар. (слайд, карточка**)**

 Ол хатыыскалыы сылдьан, сыыһа тирэнэн, сототун тосту түһэн кэбиспит.

* Муус-муус, бэрт да буолларгын, күн-күн тоҕо уулларар?

Сир ийэ кинини быыһыаҕа.

**5.** **«Күөрэгэй» остуоруйа.** **Туохтуурдары тардыҥ, ахсааннарын ыйыҥ** (карточкалар).

 Кутуйахтар көмүс манньыат күн уотугар оонньуурун дьиибэргии көрдүлэр. Кинилэр хороонноруттан манньыат хаһан таһаардылар. Күөрэгэй хороону хаһан эргэ холбуйаны толору кыһыл көмүс манньыаттары хаһан таһаарда.

* **Ханнык туохтуурдарый?**

**6. Биэс ынахтаах Бэйбэрикээн эмээхсин**  сынньарга сүбэлиир.

Чэйиҥ, бары туруоҕуҥ!

Хаамыаҕыҥ, хамсаныаҕыҥ!

Баҕа курдук баччаҥнааҥ,

Эһэ курдук баадьаҥнааҥ,

Куобах курдук ойуолааҥ,

Саһыл курдук имиллиҥ,

Сылгы курдук кэҕиҥнээҥ.

Сынньанныбыт, олоробут

Үлэбитин салгыыбыт.

(Бары аа5аллар уонна хамсанан көрдөрөн иhэллэр)

* **Дьүһүннүүр туохтуурдары булуҥ**

**7. «Чэрэс уонна Чөрөс»**

**Сомоҕо домохтор суолталарын булан холботолоо** (слайд, карточка):

 Сытар ына5ы туруорбат.*Олус үөрдэ.*

 Икки ардыларыгар уу тохтубат. *Куруутун тугу эрэ кэпсии, саҥара сылдьар.*

Айа5а хам буолбат. *Олус доҕордуулар*

Атаҕа сири билбэт буолла. *Сымнаҕас, көрсүө, сэмэй.*

* **Соруйар киэпкэ турар туохтуурдары аннынан тарт.**
* Ханнык өс хоһоонноро Чэрэскэ уонна Чөрөскө сыһыаннаахтарый? Тииҥчээннэргэ тугу сүбэлиэ этигитий?

**8. «Сутурук саҕа бухатыыр**» (Саха норуотун остуоруйата)(слайд) Ханнык остуоруйаный? Хартыынанан үлэ

* **Туохтуурдары үөскэтиҥ.**

**9. Түмүк. Кластерынан тугу хатылаабыттарын кэпсииллэр.**

**10. Бэйэни сыаналаныы**

* Бу уруоктан туох саҥаны биллиҥ?
* Тугу сөбүлээтиҥ?
* Туохха ыарырҕаттыҥ?

 Саха сирин үөрэҕириитин уонна наукатын миниистирэ Ирина Павловна Любимова бу үүммүт сылы Саха сиригэр ааҕыы сылынан биллэрбитэ. Онон хаһааҥҥытааҕар да бу аахпатах остуоруйаларгытыттан саҕалаан элбэх кинигэтэ ааҕыҥ.